b'\n_START_ARTICLE_\nLet 93 United Airlinesa\n_START_PARAGRAPH_\nLet 93 United Airlines je bil redni komercialni let potni\xc5\xa1kega letala Boeing 757-222 dru\xc5\xbebe United Airlines, ki so ga 11. septembra 2001 ugrabili terroristi Al Kaide. Med napadom potnikov in posadke, ki so hoteli prevzeti nadzor nad letalom, je letalo strmoglavilo na polje blizu Shanksvilla v Pennsylvaniji, pri tem pa je na letalu umrlo vseh 44 ljudi, vklju\xc4\x8dno z \xc5\xa1tirimi ugrabitelji, ki so ugrabili letalo. _NEWLINE_Letalo je vzletelo iz mednarodnega letali\xc5\xa1\xc4\x8da Newark v New Jerseyju in je bilo namenjeno v San Francisco. 46 minut po vzletu so ugrabitelji vdrli v pilotsko kabino, ubili pilota in kopilota ter prevzeli nadzor nad letalom. Eden od ugrabiteljev in izku\xc5\xa1en arabski pilot Ziad Jarrah je prevzel nadzor nad letalom, obrnil letalo nazaj proti vzhodni obali ter ga preusmeril v Hi\xc5\xa1o Ameri\xc5\xa1kega Kongresa v Washingtonu. _NEWLINE__NEWLINE_Po ugrabitvi so potniki za\xc4\x8deli telefonirati z prijatelji in dru\xc5\xbeino ter jim povedali informacije o ugrabitvi. Prijatelji in dru\xc5\xbeine so jim povedali za napad na dvoj\xc4\x8dka WTC - ja in na Pentagon. \xef\xbf\xbcVeliko potnikov je nato posku\xc5\xa1alo ugrabiteljem prevzeti nadzor nad letalom. Med napadom je letalo strmoglavilo na polje blizu Shanksville blizu indijskega jezera in pribli\xc5\xbeno 210 km od Hi\xc5\xa1e Ameri\xc5\xa1kega Kongresa. Nekaj ljudi je pri\xc4\x8dalo o strmoglavljenju, v eni uri pa so se \xc5\xbee raz\xc5\xa1irile novice o nesre\xc4\x8di. _NEWLINE_Izmed \xc5\xa1tirih ugrabljenih letal 11. septembra (druga tri so bila: American 11, United 175 in American 77), United 93 edino ni doseglo svojega predvidenega cilja. _NEWLINE_Na mestu strmoglavljenja so bili kmalu po napadih postavljeni za\xc4\x8dasni spomeniki, nekoliko pozneje pa je bil odprt betonsko stekleni za obiskovalce.\n_START_SECTION_\nUgrabitelji\n_START_PARAGRAPH_\nMed ugrabitelji na letu 93 je bil pilot Ziad Jarrah; njegova naloga je bila pilotirati letalo do tar\xc4\x8de in vanjo tr\xc4\x8diti. Na letalu so bili tudi trije mi\xc5\xa1i\xc4\x8dni ugrabitelji; njihova naloga je bila vdreti v kabino in obvladovati posadko ter potnike. To so bili: Ahmed al-Nami, Ahmed al-Haznawi in Saeed al-Ghamdi.\n_START_SECTION_\nPosadka ter potniki\n_START_PARAGRAPH_\nNa tem letu je ta dan svojo dol\xc5\xbenost opravljajo letalo Boeing 757-222. Na letalu je bilo 33 potnikov, sedem \xc4\x8dlanov posadke in \xc5\xa1tirje ugrabitelji. Kapitan letala je bil Jason Dahl, prvi \xc4\x8dastnik LeRoy Homer,JR in stevardese Lorraine G. Bay, Sandra Bradshaw, Wanda Green, CeeCee Lyles in Deborah Welsh.\n_START_SECTION_\nLet\n_START_PARAGRAPH_\nUnited 93 je vzletel s polurno zamudo iz Newarka \xc5\xa1ele ob 8:42. Po vzletu je letalo obrnilo nad New Yorkom, ter se porovnalo z destinacijo. Ugrabitelji so pri\xc4\x8deli z akcijo ob 9:28. Letali United 175 in American let 11 sta \xc5\xbee tr\xc4\x8dila v WTC, American let 77 pa je bil le 9 minut oddaljen od Pentagona. Ob 9:28:17 je kontrola letenja zasli\xc5\xa1ala kapitanov klic na pomo\xc4\x8d. Pet sekund kasneje se je zasli\xc5\xa1alo \xc5\xa1e: "Na pomo\xc4\x8d! Spravite se od tukaj! Spravite se od tukaj!"._NEWLINE_Ugrabitelji so zabodli oba pilota, ter ju vrgli iz kabine. Po posnetkih se je izvedelo, da je bil Jason Dahl, \xc5\xa1e nekaj minut potem, ko so ugrabitelji prevzeli nadzor, \xc5\xbeiv. \xc4\x8cez osem minut, je Ziad Jarrah dvignil letalo na 12.400 metrov, ter za\xc4\x8del obra\xc4\x8dati proti tar\xc4\x8di._NEWLINE_Dve minuti po trku leta 77 v Pentagon, je Jarrah prijel mikrofon, ter rekel potnikom naslednje: "Halo, tukaj je kapitan! Prosim vas, da ostanete na sede\xc5\xbeih. Na letalu je bomba in na letali\xc5\xa1\xc4\x8de se vra\xc4\x8damo z zahtevami. Le ostanite tiho."_NEWLINE_Medtem, ko so se ugrabitelji pribli\xc5\xbeevali tar\xc4\x8di, so potniki govorili s sorodniki na tleh. Ti so jim povedali, za napad na Pentagon in WTC. Odlo\xc4\x8dili so se ugrabiteljem odvzeti nadzor nad letalom._NEWLINE_Ob 9:57 so potniki za\xc4\x8deli z napadom. Ko je Ziad izvedel je usmeril nos proti tlom, ter z letalom ostro zavijal v levo in v desno, da bi potniki izgubili ravnote\xc5\xbeje in popadali po tleh. Ob 10:00 je Jarrah spravil letalo v normalen polo\xc5\xbeaj. "Ali kon\xc4\x8damo tukaj?" je vpra\xc5\xa1al Saeed. "Ne, ne \xc5\xa1e! Ko pridejo vsi, bomo kon\xc4\x8dali!" je ukazal Ziad. Ob 10:01 so potniki pri\xc5\xa1li v kabino. Le nekaj sekund pozneje je Ziad zavpil: "Bog je velik!", ter usmeril letalo proti tlom. Ko so potniki pri\xc5\xa1li do kontrol so \xc5\xbee drveli proti travnikom z 990 km/h. Med padanjem so potniki dosegli volan, ter ga poiskusili povleci gor. United 93 se je obrnil na glavo, ter med vrtenjem strmoglavil ob 10:03:11 v Shanksville v Pennsylvanii.\n_START_SECTION_\nSpomin\n_START_PARAGRAPH_\nPotniki, ter posadka na letu United Airlines 93 zdaj veljajo za heroje, ki jim je uspelo prepre\xc4\x8diti trk v Hi\xc5\xa1o Ameri\xc5\xa1kega kongresa in s tem prepre\xc4\x8diti ve\xc4\x8djo \xc5\xa1tevilo \xc5\xbertev. Na kraju strmoglavljenja zdaj stojijo \xc5\xa1tevilni spomeniki, vsako obletnico pa se tja pride poklonit tudi ameri\xc5\xa1ki predsednik.'